b'\n_START_ARTICLE_\nMakao v\xc4\x97liava\n_START_PARAGRAPH_\nMakao specialiojo administracinio regiono v\xc4\x97liava buvo \xc4\xafteisinta 1999\xc2\xa0m. gruod\xc5\xbeio 20 d. V\xc4\x97liava yra \xc5\xa1viesiai \xc5\xbealios spalvos su joje pavaizduota balta lotoso g\xc4\x97le, po ja esan\xc4\x8diu taip pat baltu stilizuotu gubernatoriaus Nobre de Carvalho tiltu bei vir\xc5\xa1uje lanko forma i\xc5\xa1d\xc4\x97liotomis penkiomis auksin\xc4\x97mis \xc5\xbevaig\xc5\xbed\xc4\x97mis._NEWLINE_V\xc4\x97liavoje lotoso g\xc4\x97l\xc4\x97 buvo pasirinkta kaip Makao simbolis. Po ja vaizduojamas gubernatoriaus Nobre de Carvalho tiltas yra svarbus tiltas, jungiantis Makao pusiasal\xc4\xaf su Taipos sala. Tiltas taip pat yra vienas labiausiai atpa\xc5\xbe\xc4\xafstam\xc5\xb3 orientyr\xc5\xb3 visame regione. Po lotosu ir tiltu esantis vanduo simbolizuoja Makao, kaip uosto, svarb\xc4\x85 bei jo ry\xc5\xa1k\xc5\xb3 vaidmen\xc4\xaf visoje teritorijoje. Penkios auksin\xc4\x97s \xc5\xbevaig\xc5\xbed\xc4\x97s v\xc4\x97liavos vir\xc5\xa1uje imituoja Kinijos v\xc4\x97liav\xc4\x85, norint pabr\xc4\x97\xc5\xbeti ypatingus Kinijos ir Makao santykius. Kinijos v\xc4\x97liavoje did\xc5\xbeioji \xc5\xbevaig\xc5\xbed\xc4\x97 simbolizuoja Kinijos komunist\xc5\xb3 partij\xc4\x85, o likusios keturios \xc5\xbevaig\xc5\xbed\xc4\x97s\xc2\xa0\xe2\x80\x93 keturias klases: darbinink\xc5\xb3, valstie\xc4\x8di\xc5\xb3, miestie\xc4\x8di\xc5\xb3 ir patriotini\xc5\xb3 kapitalist\xc5\xb3.'